paragraph_text: Iako nema dokaza koji opovrgavaju sposobnosti nekih medija da prizivaju duhove, veliki dio tzv. medija razotkriven je kao prevaranti koji su koristili razne trikove kako bi uvjerili pristupnike spiritističkih seansi u stvarnost fenomena prizivanja duhova. Također, psiholozi su otkrili visoku razinu sugestibilnosti tijekom spiritističkih seansi koje navode participante da povjeruju kako su doista uspjeli uspostaviti komunikaciju s dušama umrlih.